ধেয়ে আসছে ঘূর্ণিঝড় শক্তি, বাংলায় কতটা প্রভাব পড়বে?

ওয়েবডেস্ক- ২০২৫ সালে বৃষ্টির (Rain) হাত থেকে রেহাই মিলবে না দেশবাসীর? পর পর নিম্নচাপ (Low Pressure), সেইসঙ্গে বৃষ্টি-বজ্রপাত সঙ্গে তুমুল বৃষ্টিতে রাজ্যে একাধিক জায়গায় তাণ্ডব চাক্ষুষ করেছে দেশবাসী। এবার ফের ধেয়ে আসছে ঘূর্ণিঝড় শক্তি (Cyclone Shakti)। মহারাষ্ট্রের (Maharashtra) দিক দিয়ে ধেয়ে আসছে সিস্টেমটি।

উত্তর-পূর্ব আরবসাগরে সৃষ্ট এই ঘূর্ণিঝড়টি ঘণ্টায় ১৩ কিলোমিটার বেগে পশ্চিম দিকে এগোতে শুরু করেছে। মৌসম ভবন সূত্রে খবর, শনিবার এই সিস্টেম প্রবল ঘূর্ণিঝড়ে পরিণত হবে। বর্তমানে ঘূর্ণিঝড়টির অবস্থান গুজরাতের দ্বারকা থেকে ২৫০ কিলোমিটার পশ্চিম ও দক্ষিণ পশ্চিমে। ৭ অক্টোবর পর্যন্ত সতর্কতা জারি করেছে আবহাওয়া দফতর (Weather Department)

আরও পড়ুন- চিকিৎসকদের হাজিরা নিয়ে নতুন নিয়ম চালু জাতীয় মেডিক্যাল কমিশনের

কোথায় পড়বে এই ঘূর্ণিঝড়ের প্রভাব-

আবহাওয়া দফতর সূত্রে খবর, মুম্বই, ঠানে, পালঘর, রায়গবড়, রত্নগিরি ও সিন্ধুদুর্গে এই ঘূণিঝড়ের প্রভাব পড়বে। যত স্থলভাগের দিকে অগ্রসর হবে, ততই এর গতিবেগ বাড়বে। সেইসঙ্গে উত্তাল হবে সমুদ্র। আগামী ৫ অক্টোবর পর্যন্ত বাতাসের গতিবেগ ঘণ্টায় ৪৫ থেকে ৫৫ কিলোমিটার। সর্বাধিক গতি হতে পারে ঘণ্টায় ৬৫ কিলোমিটার। তবে মৌসম ভবন জানিয়েছে, সমুদ্রের উপর দিয়ে আসার সময় ঘূর্ণিঝড়টি কতটা শক্তি সঞ্চয় করেছে, তার উপর নির্ভর করবে ঘণ্টায় কত কিলোমিটার বেগে সেটি স্থলভাগে আছড়ে পড়বে। সেইসঙ্গে৪ বৃষ্টির পরিমাণও।

এই সময়ে মহারাষ্ট্রে পূর্ব বিদর্ভ ও মারাঠাওয়াড়ার কিছু অংশে ভারী থেকে অতি ভারী বৃষ্টির সম্ভাবনা। উত্তর কোঙ্কণের নিচু এলাকাগুলি প্লাবিত হওয়ার আশঙ্কা রয়েছে। রাজ্য সরকার ইতিমধ্যেই জেলা প্রশাসনগুলিকে প্রয়োজনীয় পদক্ষেপ ও প্রস্তুত থাকার নির্দেশ দেওয়া হয়েছে। বিপর্যয় মোকাবিলা বাহিনী, উদ্ধারকারী দলগুলিকে প্রস্তুত রাখা হয়েছে।

দেখুন আরও খবর-