কবে, কোথায় ল্যান্ডফল করবে ঘুর্ণিঝড় ‘শক্তি’? জানুন লেটেস্ট আপডেট

ওয়েব ডেস্ক: বছরের প্রথম ঘুর্ণিঝড় তৈরি হয়েছে আরব সাগরে (Arabian Sea Cyclone)। ভারতের পশ্চিম উপকূলে আছড়ে পড়ার আশঙ্কা করছে মৌসম ভবন (IMD)। ইতিমধ্যে বেশ কয়েকটি রাজ্যে জারি হয়েছে সতর্কতা (Red Alert)। তবে হাওয়া অফিসের লেটেস্ট আপডেট বলছে, ঘূর্ণিঝড় ‘শক্তি’ (Cyclone Shakti) ক্রমশ শক্তি হারাচ্ছে। এর জেরে কিছুটা কমেছে বিপদের আশঙ্কা। তবে ভারী বৃষ্টি (Heavy Rainfall) নিয়ে এখনও সতর্কতা জারি রাখা হয়েছে মৌসম ভবনের তরফে।

জাতীয় মৌসম ভবনের সর্বশেষ বুলেটিন বলছে, শনিবার থেকে ঘণ্টায় প্রায় ১০০ কিলোমিটার বেগে ধেয়ে আসা এই ঘুর্ণিঝড় রবিবার সন্ধ্যার মধ্যে আরব সাগরের উত্তর-পশ্চিম ও পশ্চিম-মধ্য অংশে পৌঁছতে পারে। এরপর এই ঘুর্ণিঝড় ‘শক্তি’ দিক পরিবর্তন করে পূর্বদিকে বাঁক নিতে শুরু করবে বলে জানিয়েছে ভারতীয় আবহাওয়া দফতর।

আরও পড়ুন: একটানা ভারী বৃষ্টিতে বিপর্যস্ত উত্তরপ্রদেশের বারাণসী

প্রথম দিকে এই ঘূর্ণিঝড়ের প্রভাবে মহারাষ্ট্র উপকূলে, বিশেষ করে মুম্বই শহরে, সতর্কতা জারি করা হয়েছিল। তবে, ঝড়ের গতিপথ ও বায়ুর দিক পরিবর্তনের কারণে এখন বিপদের আশঙ্কা অনেকটাই কেটে গিয়েছে বলে খবর। আবহাওয়া দফতর রবিবার জানিয়েছে, আগামী কয়েক দিনে মুম্বইয়ে ভারী বা মাঝারি বৃষ্টির সম্ভাবনা নেই। বরং, আগামী ৮ অক্টোবর পর্যন্ত কেবল হালকা বৃষ্টি বা মাঝেমধ্যে ঝিরঝিরে গুঁড়ি গুঁড়ি বৃষ্টি হতে পারে বলে।

৩ থেকে ৫ অক্টোবরের মধ্যে উত্তর মহারাষ্ট্র উপকূলে ঘণ্টায় ৪৫ থেকে ৫৫ কিলোমিটার, কখনও কখনও ৬৫ কিলোমিটার বেগে দমকা হাওয়া বইতে পারে বলে সতর্ক করেছিল আইএমডি। তবে, এখন বলা হচ্ছে যে এই দমকা হাওয়ার প্রভাব স্বল্পস্থায়ী হবে, কারণ ঘূর্ণিঝড় শক্তি আগামী সোমবার সকাল থেকেই ক্রমশ দুর্বল হয়ে পড়বে এবং আরব সাগরের ওপরেই ক্ষীণ হয়ে যাবে। অতএব, ঘূর্ণিঝড় ‘শক্তি’ আপাতত উপকূলবর্তী এলাকাগুলিতে বড় কোনও বিপদের আশঙ্কা তৈরি করবে না। ফলে মুম্বই ও পার্শ্ববর্তী অঞ্চলে স্বস্তির নিঃশ্বাস ফেলেছে প্রশাসন ও স্থানীয় বাসিন্দারা।